jkorsvik/nowiki_second_scrape_merged huggingface dataset:
Otto Ciliax

Otto Ciliax (født 30. oktober 1891 i  Neudietendorf ved Gotha i Thüringen i Tyskland, 12. desember 1964 i Lübeck) var en tysk offiser (admiral) i tyske Kriegsmarine. Han ble offiser i 1910 og admiral i 1943. Han deltok både i første- og andre verdenskrig.
Ciliax var skipssjef på både krigsskip og på ubåt.


== Liv og virke ==
Mellom 29. september 1934 og 22. september 1936 var Ciliax operasjonssjef for den tyske flåten. Han var skipssjef på lommeslagskipet «Admiral Scheer» ifra 22. september 1936 til 31. oktober 1938 og på slagkrysseren Scharnhorst fra 7. januar 1939 til 23. september 1939. Da ble han, som kontreadmiral, stabssjef for Marinegruppenkommando West fram til mars 1941. Fra den 21. september 1941 til 21. oktober 1941 hadde Ciliax en kort karriere som sjef for den baltiske flåten.I februar 1942 ledet han Operasjon Ceberus, som besto i å føre en del av den tyske flåten fra Brest, via Den engelske kanal, til tyske baser. Skipene skulle etter planen flyttes videre til baser i Norge.
Ciliax var fra 4. mars 1943 til 25. april 1945 sjef for Marineoberkommando Norwegen.Den 5. juli 1949 kom Ciliax og flere andre tyske offiserer i all hemmelighet til Norge, invitert av den norske etterretningstjenesten. Offiserene hadde som oppdrag å utrede hvordan Nord-Norge kunne forsvares under et angrep fra Sovjetunionen, basert på sine erfaringer fra blant annet Norge under den andre verdenskrig.


== Familie ==
Sønnen Otto H. Ciliax (f. 1939) var også admiral, og arbeidet blant annet ved NATOs nordkommando på Kolsås i 1980-årene.


== Utmerkelser ==
Det spanske kors i gull med sverd
Det tyske kors i gull (20. november 1941)
Jernkorset 1. og 2. klasse
Jernkorsets ridderkors (21. mars 1942)


== Referanser ==
Vektløfting under Sommer-OL 1924

Vektløfting under Sommer-OL 1924. Det var fjerde gang som vektløfting var på det olympiske programmet under OL i Paris. Det ble konkurrert i fem ulike vekt-klasser alle kun for men.


== Medaljer ==


=== Fjærvekt (60 kg) ===


=== Lettvekt (67,5 kg) ===


=== Mellomvekt (75 kg) ===


=== Lett tungvekt (82,5 kg) ===


=== Tungvekt (over 82,5 kg) ===
Wolverton and Greenleys

Wolverton and Greenleys er et verdslig sogn i Milton Keynes i England. Området ligger vest for det sentrale Milton Keynes, og omfatter Wolverton, Old Wolverton, Wolverton Mill og Greenleys. Sognet ble opprettet i 2001. 
Sognet er avgrenset av Great Ouse i nord, jernbanelinjen i øst, Millers Way (H2) i sør og A5 i vest. 
Milton Keynes Museum ligger i det sørøstlige hjørnet av sognet.
Michael Mukasey

Michael Bernard Mukasey (født 28. juli 1941 i The Bronx i New York) er en amerikansk jurist og tidligere føderal dommer. Den 17. september 2007 ble han nominert av USAs president, George W. Bush, til justisminister i USA. Han tiltrådte 9. november.
Mukasey fikk sin juridiske grad ved Yale Law School i 1967. Han ble utnevnt av president Ronald Reagan til en føderal distriktsdomstol i New York i 1988.


== Referanser ==


== Eksterne lenker ==
(en) Michael B. Mukasey – kategori av bilder, video eller lyd på Commons
Hwang Young-cho

Hwang Young-cho (koreansk hangul: 황영조, koreansk hanja: 黄永祚, født 22. mars 1970 i Samcheok i Gangwon) er en tidligere sørkoreansk friidrettsutøver.
Hwang var en lovende friidrettsutøver i ungdommen, og bestemte seg for å spesialisere seg på maraton etter at han vant sitt første maratonløp i 1991.
Maratonløpet under OL 1992 i Barcelona var Hwangs fjerde i karrieren. Han hadde to seire og en andreplass i sine tre tidligere maratonløp. I Barcelona lå han hele tiden i ledergruppen, som halvveis i løpet bestod av ca. 30 løpere. Etter hvert mistet de fleste kontakten med teten, og etter 35 km lå Hwang og japaneren Koichi Morishita alene i ledelsen. Etter ca. 40 km opparbeidet Hwang seg et forsprang som holdt helt til mål.
Hwang konkurrerte lite etter Barcelona, og han la opp etter at skader forhindret ham fra å representerer Sør-Korea under OL 1996 i Atlanta.


== Referanser ==


== Eksterne lenker ==
(de) Hwang Young-cho – Munzinger Sportsarchiv 
(en) Hwang Young-cho – Olympics.com 
(en) Hwang Young-cho – Olympic.org 
(en) Hwang Young-cho – Olympedia 
(en) Hwang Young-cho – Sports-Reference (OL-resultater – arkivert) 
(en) Hwang Young-cho – databaseOlympics.com (arkivert) 
(en) Hwang Young-cho – World Athletics 
(en) Hwang Young-cho – Track and Field Statistics
Landhockey under Sommer-OL 1928 – Tropper menn

Landhockey under Sommer-OL 1928 – Tropper menn inneholder troppene til herrenes turnering i landhockey under Sommer-OL 1928.


== Gruppe A ==


=== Østerrike ===


=== Belgia ===


=== Danmark ===


=== India ===


=== Sveits ===


== Gruppe B ==


=== Frankrike ===


=== Tyskland ===


=== Nederland ===


=== Spania ===


== Referanser ==
Pølsemaker, pølsemaker

«Pølsemaker, pølsemaker» er en norsk slager skrevet av Kristian Hauger til filmen Den forsvundne pølsemaker og fremført av Leif Juster. Han ble akkompagnert av Kristian Haugers Danseorkester på plate.
Teksten er forfattet av Vidar Wexelsen alias Per Kvist.
I 1991 fremførte sangeren Kari Svendsen Pølsemaker, pølsemaker på albumet Kari går til filmen (Grappa). Hun ble ledsaget av et orkester under ledelse av Per Husby.
Whiplash (band)

Whiplash er et amerikansk thrash metal band, stiftet i New Jersey i 1984. 


== Medlemmer ==
Tony Portaro – vokalist og gitarist
Rich Day – bassist
Joe Cangelosi – trommeslager


== Diskografi ==
Power and Pain (1985)
Ticket to Mayhem (1987)
Insult to Injury (1990)
Cult of One (1996)
Sit Stand Kneel Prey (1997)
Thrashback (1998)
Messages in Blood (Samlealbum, 1999)


== Eksterne lenker ==
(en) Offisielt nettsted 
(en) Whiplash (band) – kategori av bilder, video eller lyd på Commons 
(en) Whiplash på Discogs 
(en) Whiplash på MusicBrainz 
(en) Whiplash på Encyclopaedia Metallum 
(en) Whiplash på Songkick 
(en) Whiplash på AllMusic 
(en) Whiplash på MySpace
(en) Offisiell kanal på YouTube
Gipø

Gipø er en ås på Nøtterøy i Færder kommune i Vestfold. Den ligger midt på øya, like mellom kommunens administrasjonssentrum Borgheim og Sem. Navnet var opprinnelig Gipøy, og dette øy-navnet kommer av at åsen en gang var en øy. På grunn av landhevinga ble den en del av Nøtterøy. Dette skjedde så seint som for rundt 1 000 år siden. Like sørøst for Gipø ligger den ubebygde Gipøås, som også var en del av den tidligere øya.
Fostavelsen Gip- er man ikke sikre på hvor kommer fra. Det har blitt hevda at det kommer av det gammelnorske ordet gipa, som betyr «å gjøre», og at navnet dermed skal bety «...danne en vid Aabning». Det kan også hende at navnet kommer av ordet gip, som var et fiskeredskap, og siden Gipø var en øy på den tida navnet oppsto, virker det ikke usannsynlig. Den tidligste skriftlige kilden som nevner Gipøy, stammer fra 1413. Gipøy blir omtalt som et gårdsbruk, og var dermed blant de første gårdsbruka på Nøtterøy.
I dag er Gipø kanskje mest kjent for sitt bo- og behandlingssenter, som nå er nedlagt.


== Kilder ==
Gulbrandsen, Terje Fr. (1993). «Gårdsnavn og bosetning på Njotarøy». Njotarøy – Årsskrift 1993/94, 26–31
Poisson-fordeling

Poissonfordeling er en diskret sannsynlighetsfordeling som anvendes for å beskrive hendelser som inntreffer uavhengig av hverandre. Dens opphav er den franske matematiker Siméon Denis Poisson. Den finner en antatt binomisk fordeling dersom 
  
    
      
        n
      
    
    {\displaystyle n}
   er stor og 
  
    
      
        p
      
    
    {\displaystyle p}
   er liten (tommelfingerregel: hvis 
  
    
      
        p
        <
        0
        ,
        1
      
    
    {\displaystyle p<0,1}
   kan den aktuelle binomialfordelingen tilnærmes med poissonfordelingen Po(m) der 
  
    
      
        m
        =
        n
        p
      
    
    {\displaystyle m=np}
  ). Sannsynlighetsfunksjonen er

  
    
      
        
          P
          (
          X
          =
          x
          )
          =
        
        
          
            
              
                e
                
                  −
                  m
                
              
              
                m
                
                  x
                
              
            
            
              x
              !
            
          
        
        .
      
    
    {\displaystyle {P(X=x)=}{{e^{-m}m^{x}} \over x!}.}
  Poissonfordelingen har den egenskapen at både forventningsverdien og variansen er 
  
    
      
        m
      
    
    {\displaystyle m}
  .


== Poissonprosess ==
Poissonprosess er en heltallsverdi og stokastisk prosess i kontinuerlig tid som anvendes for å beskrive tilfeldige hendelser som skjer med en viss intensitet. Prosessen anvendes i tilfeller hvor man skal beskrive for eksempel en kø. Hvis intensiteten er konstant er det snakk om en homogen Poissonprosess, i andre tilfeller er prosessen inhomogen. 
Det gjelder for en Poissonprosess X(t), 
  
    
      
        t
        ≥
        0
      
    
    {\displaystyle t\geq 0}
   med intensitetsfunksjon 
  
    
      
        λ
        (
        t
        )
      
    
    {\displaystyle \lambda (t)}
   at:

X(t) er et økende heltall. Dessuten er X(0) = 0
X(t) har uavhengige økninger. Det innebærer at X(t) – X(s) og X(v) – X(u) er uavhengige for hvert valg av 
  
    
      
        0
        ≤
        s
        <
        t
        <
        u
        <
        v
      
    
    {\displaystyle 0\leq s<t<u<v}
  

  
    
      
        X
        (
        s
        +
        t
        )
        −
        X
        (
        t
        )
      
    
    {\displaystyle X(s+t)-X(t)}
   er Poissonfordelt med parameter 
  
    
      
        
          ∫
          
            t
          
          
            s
            +
            t
          
        
        λ
        (
        u
        )
        d
        u
      
    
    {\displaystyle \int _{t}^{s+t}\lambda (u)du}
  Dessuten, hvis λ er konstant er prosessen stasjonær, og hendelseavstanden er uavhengig og eksponentialfordelt. 
Poissonprosessen kan generaliseres til en mer allmenn delmengde av 
  
    
      
        
          
            R
          
          
            n
          
        
      
    
    {\displaystyle \mathbb {R} ^{n}}
  .
Kjøle

Kjøle er en grend på Nøtterøy i Færder kommune i Vestfold. Kjøle ligger midt på øya, og var opprinnelig en øy som på grunn av landhevinga ble den en del av Nøtterøy. Det samme har skjedd med Gipø, som ligger rett nord for Kjøle. Det opprinnelige gårdsnavnet var antageligvis Kjøløy (eller Kjóløy), dette navnet er nevnt i skriftlige kilder fra 1398. Disse kildene forteller samtidig at Kjøle var blant de første gårdsbrukene på Nøtterøy. Forstavelsen Kjøl- kommer nok rett og slett av at øya hadde form som en kjøl.
Allerede på 1300-tallet var Kjøle delt i tre gårder som da kaltes søndre, nordre og vestre; senere ble det til østre (gårdsnr. 30), mellom (gnr. 34) og vestre (gnr. 35). Kjøleholmen har sikkert fra eldgammel tid av hørt til Kjøle, men også Gåsøy lå i nyere tid til gården.
Den mellomste gården på Kjøle har status som freda kulturminne etter vedtak av Riksantikvaren.


== Kilder ==
Gulbrandsen, Terje Fr. (1993). Gårdsnavn og bosetning på Njotarøy. Njotarøy – Årsskrift 1993/94, 26-31
Berg, Lorens (1922). Nøtterø – en bygdebok.


== Eksterne lenker ==
«Kjøle». Kulturminnesøk. Riksantikvaren – Direktoratet for kulturminneforvaltning.
Toralf Sandø

Toralf Andreas Vold Sandø (født 6. april 1899 i Flatanger, død 4. mars 1970) var en norsk skuespiller og regissør. Han var utdannet bokbinder. Sandø debuterte som skuespiller i 1924 og som filmregissør i 1938 med Bør Børson Jr., der han selv også spilte hovedrollen. Hans mest kjente filmer er Den forsvundne pølsemaker fra 1941 og Englandsfarere fra 1946. Toralf Sandø er også kjent for sine opplesinger fra Olav Duuns verker i NRK radio.


== Filmografi (utvalg) ==


=== Som filmskaper ===
1938: Bør Børson Jr.
1941: Den forsvundne pølsemaker (spillefilm)
1942: Det æ'kke te å tru (spillefilm)
1942: Jeg drepte! (spillefilm)
1944: Kommer du, Elsa? (spillefilm)
1946: Englandsfarere (spillefilm)
1947: Sankt Hans fest (spillefilm)
1948: Vi seiler (dokumentar)
1952: Trine
1953: Flukt fra paradiset (spillefilm)
1960: Ungen (TV-film) – basert på Oskar Braatens skuespill Ungen
1961: Fru Inger til Østråt (TV-film)
1961: Kunstnerforeningen 100 år (kort dokumentarfilm) – Sandø var regissørm men er ikke kreditert på rulleteksten
1961: Den store barnedåpen (TV-film)
1962: Den uskyldige (TV-film)
1962: Bacchusfesten (TV-film)
1965: Fangen på Château d'If
1965: Greven av Monte Christo (mini-TV-serie) – 1 episode


== Referanser ==


== Eksterne lenker ==
(en) Toralf Sandø på Internet Movie Database 
(no) Toralf Sandø hos Sceneweb 
(sv) Toralf Sandø i Svensk Filmdatabas 
(da) Toralf Sandø på Filmdatabasen 
(da) Toralf Sandø på danskefilm.dk 
(da) Toralf Sandø på danskfilmogtv.dk 
(fr) Toralf Sandø på Allociné 
(en) Toralf Sandø på AllMovie 
(en) Toralf Sandø hos The Movie Database 
Toralf Sandø i Scenewebarkivet
Sandøs vita
Bernhof Ribsskog

Bernhof Ribsskog (født 1883 i Lille-Ribsskog i Flatanger, Nord-Trøndelag, død 1963) var en norsk pedagog, dr. philos. i 1931. Ribsskog var skoleinspektør i Skien i perioden 1919-29 og i Oslo fra 1929 til 1953. Han var formann i Lærerskolerådet i årene 1936-57. Ribsskog var en foregangsmann innenfor den såkalte aktivitetspedagogikken og drev utstrakte forsøk med nye undervisningsmetoder på 1930-tallet. Resultatene ledet fram mot Normalplanen for folkeskolen av 1939.
Han var bror av Ole Konrad Ribsskog og Adolf Ribsskog, som begge var skolemenn og ordførere.


== Referanser ==


== Litteratur ==
Norges filologer og realister. Stavanger: Dreyer. 1933. 
Bernhof Ribsskog i Store norske leksikon.
Stamnes, John H., (2010). Bernhof Ribsskog (1883-1963) - Noen streif fra Osloperioden (PDF) (Rapport). Høgskolen i Nord-Trøndelag. ISBN 978-82-7456-605-7. CS1-vedlikehold: Flere navn: forfatterliste (link)
Herbert Tingsten

Herbert Lars Gustaf Tingsten (født 17. mars 1896 i Järfälla, død 26. desember 1973) var en svensk statsviter og skribent. Han var professor i statsvitenskap ved Stockholms högskola 1935–1946 og sjefredaktør i Dagens Nyheter 1946–1959.


== Liv og virke ==


=== Bakgrunn ===
Tingsten var sønn av Karl Tingsten (1863–1952) og Elin Bergenstjerna. Han ble i 1926 gift med Gerd Dahlin (født 1898). Han var også nevø av statsråd Lars Tingsten.
Herbert Tingsten studerte til doktorgraden mens han var sekretær i konstitusjonskomiteen.


=== Karriere ===
Som statsviter bedrev han forskning innen svensk og utenlandsk grunnlovshistorie, grunnlovsrett og politisk idéhistorie. Tingsten skrev over 50 bøker og over 1 000 artikler. Han advarte tidlig mot de nazistiske idéene som ble spredt i Tyskland på 1930-tallet, likeså mot den kommunistiske trusselen Sovjetunionen utgjorde. Som sjefredaktør for Dagens Nyheter drev han en kampanje for å få Sverige tilsluttet NATO.
I perioder drev Tingsten en hard kamp mot Socialdemokraternas regjeringsmakt. I sine memoarer skriver han at Friedrich von Hayek med sin The Road to Serfdom (1944) fikk ham til å endre politisk standpunkt; før han leste denne, hadde han hatt tro på planøkonomi. Tingsten endret oppfatninger flere ganger i løpet av sitt liv. I tidlig ungdom hadde han vært konservativ, siden liberal verdinist. På 1920-tallet meldte han seg inn i Socialdemokraterna, hvor han hørte til i den venstreradikale fløyen av partiet.
I 1941 gjorde han imidlertid opp med sosialdemokratiet i Den svenska socialdemokratiens idéutveckling, hvor han kritiserte at marxismens mål om sosialisering ble glemt, og han satte spørsmålstegn ved partiets ideologiske vurderinger. I 1945 forlot han partiet, og ble liberal. Årsaken til dette var at han kom til å betrakte sosialisme som uforenelig med borgerlig frihet. Han ble imidlertid aldri medlem av Folkpartiet, og han gikk av som sjefredaktør for Dagens Nyheter da han kom på kant med avisens borgerlige styre i spørsmålet om hvordan det svenske pensjonssystemet skulle utformes.
Utenrikspolitisk argumenterte Tingsten mot ulike typer diktatur, framfor alt kommunistdiktatur, men også mot apartheidregimet i Sør-Afrika. Fra 1950-tallet engasjerte han seg sterkt for Israel og republikk i Sverige. Han var medlem i Sveriges Republikanska Klubben.
Man finner en del av hans verk i Per Ahlmarks bok Tyranniet begär förtroende (1992).


== Referanser ==


== Kilder ==
Vem är det 1961.
Gardar Sahlberg, Berömda svenskar från tolv sekler (Stockholm 1981).
Begreppet 'socialism' i nationalsocialismen.
Raine de Chambrun

Raine de Chambrun (født Raine McCorquodale 9. september 1929, død 21. oktober 2016) var en britisk politiker og fremtredende selskapsfigur, mest kjent for å ha vært prinsesse Dianas stemor og Barbara Cartlands datter.
I løpet av sine tre ekteskap hadde hun titlene Den Høyvelbårne Fru Gerald Legge, vicomtesse Lewisham, grevinne av Dartmouth, grevinne Spencer, enkegrevinne Spencer, grevinne Jean-François de Chambrun og Raine de Chambrun.
Hun ble vanligvis omtalt i media som Raine, grevinne Spencer, selv om hun mistet den tittelen da hun giftet seg på nytt.


== Referanser ==
Baltic Dry Index

Baltic Dry Index er en indeks for tørrbulkratene innen shipping. Den ble introdusert i 1998, og drives av det britiske selskapet Baltic Exchange i London. Ifølge selskapet gir indeksen: «en bedømmelse av prisen for å flytte store råvarer til sjøs». Den tar for seg 40 skipsruters frakttid og reiseutgangspunkter, og dekker tørrlasteskip av typene supramax, panamax, handysize og capesize, som frakter en rekke handelsvarer, inkludert kull, jernmalm og korn. Indeksen dannes av et gjennomsnitt av indeksene for Supramax, Panamax, Handysize og Capesize. Disse indeksene er basert på profesjonelle vurderinger av et panel med internasjonale skipsmeglerselskaper.
Man kan få tilgang til Baltic Dry Index via et abonnement direkte fra Baltic Exchange, sammen med annen viktig finansiell informasjon og nyhetstjenester som f.eks. Infront, Thomson Financial Datastream, Reuters og Bloomberg L.P.. Siden fraktkostnadene varierer med lastmengden som skal fraktes (tilbud og etterspørsel), og siden tørrbulk vanligvis er varer som er indikatorer for produksjonen (eksempelvis sement, kull og jernmalm), blir indeksen også ansett som en god økonomisk indikator for fremtidig økonomisk vekst og produksjon.
Den 21. mai 2008 nådde indeksen sitt høyeste nivå siden introduksjonen i 1998, da den gikk opp i 11 793 poeng. Dette kommer blant annet som en følge av den eksplosive veksten i Kina, hvor det etterspørres flere varer enn markedet klarer å dekke. Et halvt år senere, 5. desember 2008 hadde finanskrisen gjort at indeksen gikk ned med over 94 %, til 663 poeng. Nyhetsbyrået TDN Finans rapporterer daglig indeksen med fire underindekser.


== Referanser ==


== Eksterne lenker ==
Baltic Exchange
Tørrbulkindeks
«Den beste økonomiske indikatoren du aldri har hørt om»
Yponomeutoidea

Yponomeutoidea er en gruppe (overfamilie) av små til middelsstore sommerfugler. Larvene lever gjerne som minerere inne i stengler eller blader når de er unge, mens de eldre larvestadiene ofte lever i silkespinn utenpå bladene. Noen arter kan opptre som skadedyr, særlig kjent er rognebærmøll (Argyresthia conjugella) på epler, spinnmøll av slekten Yponomeuta på trær og prydbusker og kålmøll (Plutella xylostella) på kål, men langt de fleste artene er uten økonomisk betydning.


== Utseende ==
Små til middelsstore (vingespenn 6 – 30 mm), relativt slanke møll. Antennene er trådformede og forholdsvis lange. Forvingene er avlange, mange arter er grå eller brune, men noen kan være ganske fargerike, med metalliske flekker eller bånd. Bakvingene er vanligvis bleke på farge, og varierer fra ganske brede til svært smale. Beina er vanligvis temmelig lange og har markerte sporer. Hos mange grupper har larvene såkalt hypermetamorfose, dvs. at de yngste larvestadiene er vesentlig forskjellige fra de eldre.


== Eksterne lenker ==
(en) Yponomeutoidea i Encyclopedia of Life 
(en) Yponomeutoidea i Global Biodiversity Information Facility 
(no) Yponomeutoidea hos Artsdatabanken 
(sv) Yponomeutoidea hos Dyntaxa 
(en) Yponomeutoidea hos Fauna Europaea 
(en) Yponomeutoidea hos Fossilworks 
(en) Yponomeutoidea hos ITIS 
(en) Yponomeutoidea hos NCBI 
(en) Kategori:Yponomeutoidea – bilder, video eller lyd på Wikimedia Commons 
Yponomeutoidea – detaljert informasjon på Wikispecies
Leif Øgaard

Leif Øgaard (født 5. januar 1952) er en norsk sjakkspiller som innehar tittelen stormester i sjakk. Han har vært sjakkspaltist i Billedbladet Nå, Vårt Land, Østlandets Blad, Adresseavisen og Aftenposten.
I løpet av sjakk-karrieren har Øgaard vunnet fem norgesmesterskap, i 1974, 1975, 1979, 1985 og 1993. I 2007 ble han Norges niende stormester. I et parti som ble sendt over radioen i 1982, beseiret Øgaard Viktor Kortsjnoj, som da var verdens nest sterkeste spiller.
Øgaard lærte å spille sjakk i 1959, fra sin far i en alder av syv år. I 1968 ble han juniornorgesmester.
I 1974 kom Øgaard på andreplass i en sterk turnering i Dortmund. Etter det satset han mer på sjakk-karrieren, men slet med at mange turneringer hadde for få stormestere til å kunne gi ham «stormesternapp», det vil si prestasjoner som kvalifiserer til stormestertittelen. Han trappet ned karrieren i 1979, men vant likevel to turneringer på Gausdal i 1981 og 1982, noe som ga ham to av de tre påkrevde stormesternappene. Det siste stormesternappet kom først i 2007, da Øgaard spilte lagsjakk for Oslo Schackselskap i Telioserien, den norske eliteserien i sjakk.
Spillestilen til Øgaard er utpreget subtil og solid. I partiets gang satser han typisk på en akkumulering av små fordeler som til sammen gir grunnlag for en seier.
Dagens FIDE-rating går ikke tilbake til hans beste periode i 1982 der han hadde 2510 i internasjonal rating på listen for juli noe som gav en 64.-plass i verden. Også i 1976 var han på topp 100 med 2490 som holdt til en 92.-plass. Også interessant er å se amerikaneren Jeff Sonas historiske oversikt (www.www.chessmetrics.com):

Best World Rank:#34 (on the July 1982 rating list)
Highest Rating: 2664 on the July 1982 rating list, #34 in world, age 30y6m
Best Individual Performance:2681 in Gausdal Jubilee, 1982, scoring 6.5/8 (81%) vs 2545-rated opposition


== Kilder ==
Norsk Sjakkblad nr. 3, 2007 (online versjon) s. 22-25.


== Eksterne lenker ==
(en) Leif Øgaard – FIDE 
(en) Leif Øgaard – chessgames.com 
(en) Leif Øgaard – OlimpBase 
(en) Leif Øgaard – Chess.com 
(en) Leif Øgaard – 365Chess.com
Hildegunn Sævik

Hildegunn Sævik (født 9. januar 1998) er en norsk fotballspiller som er keeper for Røa.
Hun debuterte i Toppserien for Avaldsnes i 2014. I 2018 var hun på et kort opphold i Haugar, før hun gikk til Kolbotn.Før 2022-sesongen signerte hun for Røa.Hun har landskamper for J15, J16, J17 og J19-landslaget til Norge.Hildegunn er yngre søster av fotballspiller Karina Sævik.


== Referanser ==


== Eksterne lenker ==
(no) Hildegunn Sævik – Norges Fotballforbund 
(de) Hildegunn Sævik – Soccerdonna 
(en) Hildegunn Sævik – FBref
MT «Borgny»

MT «Borgny» var det første tankskipet til rederiet Fred. Olsen & co. Det ble bygget i Danmark i 1929 og hadde en tonnasje på 3015 brt.I andre verdenskrig inngikk «Borgny» i hjemmeflåten. Hun ble senket av norske MTBer i Korsfjorden utenfor Bergen 4. oktober 1941 på vei fra Son til Trondheim med flybensin. Hele besetningen på 14 omkom i forliset.


== Referanser ==